钦定古今图书集成/明伦汇编/氏族典/第371卷 > 《廖用贤尚友录》 > 严衍
## 钦定古今图书集成/明伦汇编/氏族典/第371卷 > 《廖用贤尚友录》 > 严衍

按《嘉定县志》：“衍字永思。博学好奇，隐居教授，发明孔
孟微言，从游者先后百馀人。尤精于史学，读史三十
年，以司马氏《通鉴》多所阔略，遂为发凡举例，以正其
失。书成，张太史溥绝爱之，任直指，行县，檄取其书，其
见重于时如此。衍又善书法，作擘窠大字，更奇伟。”